HP-tulostimen lueminut

Viimeksi päivitetty: 26. kesäkuuta 2012

Kiitos HP-tuotteen hankkimisesta. Katso tätä asiakirjaa, kun asennat ja käytät HP-tulostimen laitteistoa ja ohjelmistoa. Ohje sisältää tärkeitä tietoja, jotka tulivat saataville vasta sen jälkeen, kun käytönaikainen ohje ja tulostettu opas saatiin valmiiksi.

HP:n verkkosivusto tarjoaa lisätietoa tuesta, ohjelmistopäivityksistä, ohjelmiston asennuksen / asennuksen poiston ohjeista, usein kysyttyjä kysymyksiä (UKK), uusien käyttöjärjestelmien tukea ja yleisiä tukitietoja HP-tulostimellesi. HP:n verkkosivusto on osoitteessa http://www.hp.com/support.

Sisältö

Asennus ja järjestelmävaatimukset

> Kaikkien järjestelmien vähimmäisvaatimukset

> Windows-järjestelmien vähimmäisvaatimukset

> Huomautus Microsoft Windows 8 käyttäjille

> Yleisiä asennustietoja

> Microsoft Windows Service Pack -päivitykset

Asennus

> Asenna HP:n ohjelmisto ensin (USB-asennus)

> Useita HP:n kuvankäsittelytuotteita

Vianmääritys

> Asennusongelmat

> USB-laitetta ei tunnisteta

HP:n tietoturvailmoitus - sisäinen verkkopalvelin (HP:n verkkotuotteet)

HP-tulostimen käyttöopas

HP:n tuki

Asennus ja järjestelmävaatimukset

Tässä osassa on tietoja vaatimuksista, jotka järjestelmän on täytettävä, jotta tämä ohjelmistopaketti voidaan asentaa.

Kaikkien järjestelmien vähimmäisvaatimukset

- CD-/DVD-asema (tai Internet-yhteys HP:n ohjelmiston lataamiseen)
- Vapaa USB-portti ja USB-johto (USB-yhteyden kautta liitettäviä laitteita varten)
- Verkkotoiminnot ja langattomat toiminnot edellyttävät toimivaa verkkoympäristöä (Ethernet tai langaton 802.11b/g/n HP-tuotteen mukaan), kun käytetään verkkotoiminnoin varustettuja HP-tuotteita
- SVGA 800 x 600, 16-bittiset värit (32-bittiset värit suositeltavia)
- All-In-One -tulostimilla kaikkien värien skannaus edellyttää 50 Mt vapaata kiintolevytilaa
- Vapaata kiintolevytilaa ohjelmiston asennusta varten:

- HP Photosmart -tulostimet: 1,2 Gt Microsoft® Windows® Vista® -järjestelmässä; 1,2 Gt Windows 7- ja Windows 8 -järjestelmissä; 800 Mt Windows® XP -järjestelmässä
- HP Deskjet Ink Advantage -tulostimet ja HP Deskjet D -sarjan tulostimet: 850 Mt Windows Vista-, Windows 7- ja Windows 8 -järjestelmissä; 600 Mt Microsoft Windows XP -järjestelmässä (Service Pack 2 tai uudempi)
- HP Deskjet Ink Advantage: Tulostus-, skannaus- ja kopiointitulostimet ja HP Deskjet F -sarja: Tulostus-, skannaus- ja kopiointitulostimet: 1,2 Gt Windows Vista-, Windows 7- ja Windows 8 -järjestelmissä; 650 Mt Microsoft Windows XP -järjestelmässä (Service Pack 2 tai uudempi)
- HP Officejet -tulostimet: 2 Gt Windows Vista -järjestelmässä; 2 Gt Windows 7- ja Windows 8 -järjestelmissä; 750 Mt Microsoft Windows XP -järjestelmässä

- Microsoft® Internet Explorer® 6 tai uudempi
- Internet-yhteys suositeltava
- Suosituksena Adobe® Acrobat® Reader 5 -ohjelma tai uudempi

Windows-järjestelmien vähimmäisvaatimukset

- Microsoft® Windows® Vista, Windows 7 ja Windows 8

- Moderni 800 MHz:n 32-bittinen (x86) tai 64-bittinen (x64) suoritin (suositus vähintään 1 GHz)
- 512 Mt RAM-muistia (vähintään 1 Gt suositeltava)

- Microsoft Windows XP Home, XP Professional, XP Media Center Edition ja Tablet PC Edition (Service Pack 2 tai uudempi)

- Mikä tahansa 233 MHz:n Intel® Pentium® II- tai Celeron®-prosessori tai yhteensopiva prosessori (suositus 300 MHz:n Pentium III tai tehokkaampi)
- 128 Mt RAM-muistia (vähintään 256 Mt suositeltava)

- Microsoft Windows XP Professional x64 Edition (Service Pack 1 tai uudempi)

- Sisältää HP:n perustulostusratkaisun (myös skannauksen, jos käytössä on All-in-One-tulostin). Täydellistä HP:n ohjelmistoratkaisua ei tarjota Windows XP Professional x64 Edition -versiolle, ja jotkin tuotteen toiminnot (kuten etupaneelin painikkeet) eivät ole käytössä.
- Kaikki seuraavat: AMD® Athlon 64, AMD Opteron, Intel Xeon ja Intel EM64T -tuki, Intel Pentium 4 ja Intel EM64T -tuki
- 256 Mt RAM-muistia (vähintään 512 Mt suositeltava)

(Seuraavia ei tueta: Windows 2000, 95, 98, 98 Second Edition, Me, 3.1, NT® 4.0, DOS, 2003- ja 2008-palvelin.)

Huomautus Microsoft Windows 8 käyttäjille

Microsoft Windows 8 -tukitietoja on saatavissa verkossa: www.hp.com/go/printerinstall

Yleisiä asennustietoja

- HP-tulostinohjelmiston asentaminen tai asennuksen poistaminen vaatii järjestelmänvalvojan oikeudet.
- HP-tulostinohjelmisto tukee useita HP-tuotteita. HP-tulostinohjelmiston oletusasennuskansio on C:\Program Files\HP. Voit muuttaa tämän asennuskansion HP-tulostinohjelmiston ensimmäisen asennuksen aikana tietokoneella. Kun tietokoneeseen tämän jälkeen asennetaan muita HP-tuotteita HP-tulostinohjelmiston avulla, asennuskansio on automaattisesti sama kuin ensimmäisessä asennuksessa. Jos haluat muuttaa kansion, johon HP-tulostinohjelmisto asennetaan, sinun täytyy ensin poistaa kaikkien HP-tulostinohjelmistoa käyttävien HP-laitteiden asennus ja asentaa sitten HP-tulostinohjelmisto uudelleen.
- HP-tulostinohjelmisto asennetaan samalla kielellä kuin edellinen asennus samassa järjestelmässä. Jos haluat vaihtaa HP-tulostinohjelmiston kielen, kaikkien HP-tulostinohjelmistoa käyttävien laitteiden ohjelmistot ja HP-tulostinohjelmisto on ensin poistettava. Tämän jälkeen kaikki ohjelmistot on asennettava uudelleen. HP-tulostinohjelmisto asennetaan oletuksena tietokoneen käyttöjärjestelmän kielellä (jos HP-tulostinohjelmisto tukee kyseistä kieltä).
- HP-tulostinohjelmiston toiminnot ovat rajoitettuja niissä järjestelmissä, jotka täyttävät ainoastaan järjestelmän vähimmäisvaatimukset. Useiden kuvien tai videoiden käyttämiseen tarvitaan järjestelmä, joka täyttää suositellut järjestelmävaatimukset.

Microsoft Windows Service Pack -päivitykset

Microsoft julkaisee ajoittain Service Pack -päivityksiä, jotka sisältävät päivityksiä ja korjauksia aiemmin julkistettuihin käyttöjärjestelmiin. Windows 7-, 8-, Vista- ja XP-käyttöjärjestelmien Service Pack -päivitykset ovat saatavilla Microsoftin verkkosivustolla. Osoitteesta http://www.microsoft.com voit selvittää Microsoft Service Pack -päivitysten saatavuuden ja hankkia päivitykset.

Asennus

Asenna HP:n ohjelmisto ensin USB-asennuksia varten

Asenna HP:n ohjelmisto HP-tulostimen CD-asennuslevyltä ennen USB-kaapelin liittämistä. Ohjelma pyytää liittämään USB-johdon. Katso tarkemmat asennusohjeet painetusta käyttöoppaasta.

Useita HP:n kuvankäsittelytuotteita

Kun asennettuna on useita samanlaisia laitteita, HP:n ratkaisukeskuksessa näkyy kaksi merkintää. Ensimmäinen laite-esiintymä nimetään yleensä laitteen mukaan (esim. HP Photosmart X -sarja). Toisen esiintymän nimeksi tulee kopio 1. Esiintymät voi nimetä uudelleen tulostinkansiossa. Esimerkiksi näin: HP Photosmart X – koti ja HP Photosmart X - työ. Kun merkinnän nimi vaihdetaan, myös tilakuvakkeen nimi ja HP:n ratkaisukeskuksen laiteluettelossa näkyvä nimi vaihtuu.

HUOMAUTUS: Kun vaihdat laitteesta ja sijainnista toiseen, varmista, että käyttämäsi laite on määritetty oletuslaitteeksi ja että laitteesta on verkkoyhteys.

Vianmääritys

Katso vianmääritysohjeita sähköisestä ohjeesta tai laitteen mukana tulleesta painetusta käyttöoppaasta tai käymällä tukisivustossa osoitteessa http://www.hp.com/support.

Asennusongelmat

Palautuminen epäonnistuneesta langattomasta asennuksesta

Katso lisäohjeita langattomassa asennuksessa ilmenevien ongelmien ratkaisuun osoitteesta http://www.hp.com/go/wirelessprinting.

Palautuminen epäonnistuneesta USB-asennuksesta

Jos asennus epäonnistui, irrota USB-johto, poista HP-ohjelmiston CD-levy asemasta, laita levy takaisin asemaan ja asenna HP-ohjelmisto uudelleen. Ohjelma pyytää liittämään USB-johdon.

Jos ongelmat jatkuvat, HP suosittelee, että luet painetussa käyttöoppaassa olevat vianmääritystiedot. Tutustu myös sivustoon http://www.hp.com/support, josta saat lisäohjeita vianmääritykseen, kun USB-asennus on epäonnistunut.

USB-laitetta ei tunnisteta

Jos laitetta ei tunnisteta:

- Varmista, että USB-johto on kytketty oikein. Irrota USB-johto, katso liittimen päätä ja kytke johto sitten oikein päin USB-porttiin. Varmista, ettei liitin ole ylösalaisin. Kytke USB-johdon toinen pää HP-laitteen USB-porttiin pohjaan asti ja toinen pää tietokoneen USB-porttiin. Kytke USB-johto HP-laitteen takapaneelissa olevaan USB-porttiin. Joidenkin HP-tulostinten etupaneelissa on USB-portti, johon voidaan kytkeä suoraan kamera tai muistitikku. HP-laitetta ei voi kytkeä tietokoneeseen tämän etupaneelissa olevan USB-portin kautta.
- Varmista, että laitteeseen on kytketty virta. Laitteita ei tunnisteta, kun virta on katkaistu.
- Kytke USB-kaapeli tietokoneen toiseen USB-porttiin.
- Käytä enintään viiden metrin pituista USB-johtoa.
- Varmista, että HP-tuote ei ole virhetilassa (tarkista laitteen etupaneelista).

Noudata tarkkaan kaikkia laitteen asennusta koskevia ohjeita, kun yhdistät laitetta tietokoneeseen.

HP:n tietoturvailmoitus: EWS (HP:n verkkotuotteet)

Sisäinen verkkopalvelin (EWS) sijoittaa hyvin pienen tekstitiedoston (evästeet) kovalevylle selaamisen aikana. Evästeiden avulla EWS-palvelin tunnistaa tietokoneen seuraavalla kerralla. Jos esimerkiksi olet määrittänyt EWS:n kielen, eväste auttaa muistamaan, minkä kielen olet valinnut, joten kun seuraavan kerran avaat EWS:n, sivut näytetään valitsemallasi kielellä. Vaikka osa evästeistä poistetaan istunnon lopussa (kuten kielivalinnan tallentava eväste), jotkin evästeet (kuten asiakaskohtaiset asetukset määrittävät evästeet) säilyvät tietokoneessa, kunnes ne poistetaan manuaalisesti.

Voit määrittää selaimesi hyväksymään kaikki evästeet tai voit määrittää sen hälyttämään joka kerta, kun evästettä tarjotaan, jolloin hyväksyä tai hylätä kunkin evästeen yksitellen. Voit myös poistaa tarpeettomat evästeet selaimen avulla.

HUOMAUTUS: Laitteestasi riippuen evästeiden esto poistaa käytöstä yhden tai useamman seuraavista ominaisuuksista:

- Sulautetun web-palvelimen kieliasetuksen muistaminen
- EWS-kotisivun muokkaus ja omat linkit
- Jatkaminen samasta paikasta, jossa olit sovelluksesta poistuessasi (hyödyllinen etenkin ohjattuja asennustoimintoja käytettäessä)
- Lisätietoja tietosuoja- ja evästeasetusten muuttamisesta sekä evästeiden tarkastelusta ja poistamisesta on verkkoselaimen käyttöohjeissa.

HP-tulostimen käyttöopas

Painetun käyttöoppaan tiedot korvaavat sähköisen ohjeen tiedot. Jos painetun käyttöoppaan ja sähköisen ohjeen tiedot ovat keskenään ristiriidassa, painetun käyttöoppaan tiedot ovat ensisijaisia.

### HP:n tuki

Tuen puhelinnumerot

Katso HP:n puhelintuen tämänhetkiset numerot ja puheluiden hinnat osoitteesta www.hp.com/support.

Windows® ja Microsoft Windows® ovat Microsoft Corporationin rekisteröityjä tavaramerkkejä Yhdysvalloissa. Windows Vista on Microsoft Corporationin rekisteröity tavaramerkki tai tavaramerkki Yhdysvalloissa ja muissa maissa. Näitä tietoja voidaan muuttaa ilman erillistä ilmoitusta, ja ne annetaan sellaisenaan ilman mitään takuita. Hewlett-Packard ei ole vastuuvelvollinen mistään suorista, epäsuorista, erityisistä, satunnaisista tai välillisistä vahingoista, jotka liittyvät tämän materiaalin käyttöön. Copyright(c) Hewlett-Packard Co. 2012.

Sivun alkuun