HP nyomtató információs fájlja

Legutóbb frissítve: 2012. június 26.

Köszönjük, hogy HP terméket vásárolt. A HP nyomtató hardverének és szoftverének telepítése és használata során tanulmányozza jelen dokumentumot. A dokumentum olyan fontos információkat tartalmaz, amelyek csak a képernyőn megjelenő súgó és a nyomtatott dokumentáció elkészülését követően láttak napvilágot.

A HP webhelyén további információt találhat HP nyomtatójáról, valamint további általános, illetve a terméktámogatást, a szoftverfrissítéseket, a telepítést, az eltávolítást, a gyakran ismételt kérdéseket és az új operációs rendszerek támogatását érintő információkat olvashat. A HP webhelyének címe http://www.hp.com/support.

Tartalomjegyzék

Telepítés és rendszerkövetelmények

> Minimális rendszerkövetelmények minden rendszerhez

> Minimális rendszerkövetelmények Windows rendszerek esetén

> Megjegyzés a Microsoft Windows 8 felhasználói számára

> Általános telepítési és beállítási információk

> Microsoft Windows Service Pack csomagok

Telepítés

> Első lépésben telepítse a HP szoftvert (USB-telepítés)

> Több HP képfeldolgozó termék használata

Hibaelhárítás

> Telepítési problémák

> Az USB eszköz nem ismerhető fel

A HP adatvédelmi nyilatkozata – EWS (HP hálózati termékek)

HP nyomtató dokumentációja

HP támogatás

Telepítés és rendszerkövetelmények

A következő szakaszban a szoftvercsomag telepítéséhez szükséges rendszerkövetelményekről olvashat információkat.

Minimális rendszerkövetelmények minden rendszerhez

- CD-ROM-/DVD-ROM-meghajtó (vagy internet-hozzáférés a HP szoftver letöltéséhez)
- Rendelkezésre álló USB-port és USB-kábel (USB-kapcsolattal csatlakozó eszközök számára)
- A hálózati szolgáltatásokkal rendelkező HP termékek hálózati és vezeték nélküli funkcióinak használatához működő hálózati környezet szükséges (Ethernet vagy 802.11b/g/n vezeték nélküli szolgáltatás a HP terméktől függően)
- SVGA 800 x 600, 16 bites színmélységgel (32 bites színmélység ajánlott)
- Az All-in-One nyomtatók esetében a színes beolvasáshoz 50 MB-tal több szabad hely szükséges a merevlemezen.
- Rendelkezésre álló szabad hely a merevlemezen a szoftver telepítéséhez:

- HP Photosmart nyomtatók: 1,2 GB a Microsoft® Windows® Vista® rendszeren; 1,2 GB a Windows 7 és a Windows 8 rendszeren; 800 MB a Windows® XP rendszeren
- HP Deskjet Ink Advantage nyomtatók és HP Deskjet D Series nyomtatók: 850 MB a Windows Vista, Windows 7 és Windows 8 esetében; 600 MB a Microsoft Windows XP Service Pack 2 vagy újabb rendszereken
- HP Deskjet Ink Advantage: Nyomtató – beolvasó – másoló készülékek és HP Deskjet F Series: Nyomtató – beolvasó – másoló készülékek: 1,2 GB a Windows Vista, a Windows 7 és a Windows 8 esetében; 650 MB a Microsoft Windows XP Service Pack 2 vagy újabb rendszeren
- HP Officejet nyomtatók: 2 GB a Windows Vista rendszeren; 2 GB a Windows 7 és a Windows 8, 750 MB a Windows XP esetében

- Microsoft® Internet Explorer® 6 vagy újabb verzió
- Internet-hozzáférés ajánlott
- Adobe® Acrobat® Reader 5 vagy újabb verzió ajánlott

Minimális rendszerkövetelmények Windows rendszerek esetén

- Microsoft® Windows® Vista, Windows 7 és Windows 8

- 800 MHz sebességű 32 bites (x86) vagy 64 bites (x64) processzor (1 GHz vagy gyorsabb ajánlott)
- 512 MB RAM (1 GB vagy több ajánlott)

- Microsoft Windows XP Home, XP Professional, XP Media Center Edition és Tablet PC Edition (Service Pack 2 vagy újabb)

- Bármilyen Intel® Pentium® II, Celeron® vagy kompatibilis processzor 233 MHz órajellel (Pentium III 300 MHz vagy gyorsabb ajánlott)
- 128 MB RAM (256 MB vagy több ajánlott)

- Microsoft Windows XP Professional x64 Edition (Service Pack 1 vagy újabb)

- Egy alapvető HP nyomtatási (és All-in-One nyomtató esetén beolvasási) megoldás biztosított. A teljes HP szoftver Windows XP Professional x64 Edition rendszerhez nem érhető el, és egyes termékszolgáltatások (például az elülső képernyő gombjai) nem működnek.
- Bármilyen AMD® Athlon 64, AMD Opteron, Intel Xeon Intel EM64T támogatással, Intel Pentium 4 Intel EM64T támogatással
- 256 MB RAM (512 MB vagy több ajánlott)

(A termék nem támogatja a Windows 2000, 95, 98, 98 Second Edition, Me, 3.1, NT® 4.0, DOS, 2003 és 2008 Server operációs rendszert.)

Megjegyzés a Microsoft Windows 8 felhasználói számára

Microsoft Windows 8 támogatási információ elérhető az interneten: www.hp.com/go/printerinstall

Általános telepítési és beállítási információk

- A HP nyomtatószoftver telepítéséhez és eltávolításához rendszergazdai jogosultság szükséges.
- A HP nyomtatószoftver több HP termékkel is kompatibilis. A HP nyomtatószoftver telepítése alapértelmezés szerint a C:\Program Files\HP mappába történik. A telepítési mappát módosíthatja, amikor a HP nyomtatószoftvert első alkalommal telepíti az adott számítógépre. A HP nyomtatószoftvert használó más HP termékek ezt követő telepítései automatikusan az első telepítéskor megadott mappát használják. A HP nyomtatószoftver telepítési mappájának módosításához először el kell távolítania a HP eszközöket a HP nyomtatószoftverrel, majd újra kell telepítenie a HP nyomtatószoftvert.
- A HP nyomtatószoftvert csak az előző telepítés során beállított nyelven lehet telepíteni. A nyelv módosításához előbb el kell távolítania a HP nyomtatószoftvert használó összes eszközt, illetve magát a HP nyomtatószoftvert, majd újra kell telepítenie azokat. A HP nyomtatószoftver telepítésekor az alapértelmezett nyelv az operációs rendszer nyelve (ha a HP nyomtatószoftver támogatja az adott nyelvet).
- A minimális rendszerkövetelményeknek éppen, hogy eleget tevő számítógépeken a HP nyomtatószoftver csak korlátozottan működik. Ha egyszerre több képet vagy videót szeretne szerkeszteni, a megfelelő teljesítmény és megbízhatóság érdekében az ajánlott követelményeknek megfelelő számítógépre van szüksége.

Microsoft Windows Service Pack csomagok

A Microsoft által bizonyos időközönként kibocsátott Service Pack szervizcsomagok frissítéseket és javításokat tartalmaznak a kiadott operációs rendszerekhez. A Windows 7, 8, Vista és XP operációs rendszerhez készült szervizcsomagok letölthetők a Microsoft webhelyéről. A Microsoft szervizcsomagok elérhetőségének megállapítása és a csomagok beszerzése érdekében keresse fel a http://www.microsoft.com webhelyet.

Telepítés

USB-telepítések esetén első lépésben telepítse a HP szoftvert

Mielőtt az USB-kábelt a számítógéphez csatlakoztatná, telepítse a HP nyomtató telepítő CD-jén található szoftvert. A szoftver tájékoztatja Önt, hogy a telepítés során mikor kell az USB-kábelt csatlakoztatnia. Részletes, lépésről lépésre vezető telepítési útmutatót a nyomtatott dokumentációban talál.

Több HP képfeldolgozó termék használata

Ha számítógépéhez két azonos típusú eszközt csatlakoztat, a HP Szolgáltatóközpont alkalmazásban két bejegyzés látható. Az elsőként csatlakoztatott eszköz neve általában megegyezik annak nevével (például HP Photosmart X series), a második eszköz neve pedig copy 1 lesz. A Nyomtatók és faxok mappában módosíthatja ezeket az elnevezéseket. Például HP Photosmart X – otthoni és HP Photosmart X - munkahelyi. Ezek a változások a HP Szolgáltatásközpontban (az eszközlistában és az állapotikonban) is azonnal életbe lépnek.

MEGJEGYZÉS: Amikor vált ezen eszközök vagy helyszínek között, győződjön meg arról, hogy a használni kívánt eszköz az alapértelmezett eszköz, és hogy az üzemkész állapotban van.

Hibaelhárítás

További hibaelhárítási útmutatást találhat az eszközhöz kapott nyomtatott dokumentációban, a képernyőn megjelenő súgóban vagy a következő webhelyen: http://www.hp.com/support.

Telepítési problémák

Sikertelen vezeték nélküli telepítés problémáinak kijavítása

Látogasson el a http://www.hp.com/go/wirelessprinting webhelyre a vezeték nélküli telepítési problémák kijavításával kapcsolatos segítségért.

Sikertelen USB-telepítés problémáinak kijavítása

Ha a telepítés sikertelen volt, távolítsa el az USB-kábelt, majd távolítsa el és helyezze vissza a HP szoftver CD lemezét a HP szoftver újratelepítéséhez. A szoftver tájékoztatja Önt, hogy a telepítés során mikor kell az USB-kábelt csatlakoztatnia.

Ha továbbra is problémákat tapasztal, a HP azt javasolja, hogy tekintse át a nyomtatott dokumentációban található hibaelhárítási információkat. Sikertelen USB-telepítés problémáinak javításához látogassa meg a http://www.hp.com/support webhelyet is további javaslatokért.

Az USB eszköz nem ismerhető fel

Ha az operációs rendszer nem ismeri fel az eszközt:

- Győződjön meg arról, hogy az USB-kábel megfelelően van csatlakoztatva. Húzza ki az USB-kábelt, nézze meg a kábel végét, és illessze megfelelően az USB-portba. Győződjön meg arról, hogy nem fordítva próbálja-e csatlakoztatni. Az USB-kábel egyik végét a HP eszköz, a másik végét pedig a számítógép USB-portjához csatlakoztassa. Az USB-kábelt az eszköz hátlapján lévő USB-porthoz csatlakoztassa. Egyes HP nyomtatók rendelkeznek elülső USB-porttal fényképezőgépek vagy flash meghajtók közvetlen csatlakoztatásához. A számítógéphez való csatlakoztatásra ez a port nem használható.
- Ellenőrizze, hogy az eszköz be van-e kapcsolva. Az eszközt kikapcsolt állapotban az operációs rendszer nem ismeri fel.
- Próbálja meg az USB-kábelt egy másik USB-csatlakozóba csatlakoztatni a számítógépen.
- Az USB-kábel ne legyen 5 méternél (16 lábnál) hosszabb.
- Győződjön meg arról, hogy HP terméke nincs hibaállapotban (ellenőrizze a termék elülső paneljét).

Kövesse gondosan az eszköz beállítására vonatkozó útmutatót az eszköz és a számítógép megfelelő csatlakoztatásához.

A HP adatvédelmi nyilatkozata: EWS (HP hálózati termékek)

A beágyazott webkiszolgáló (EWS) böngészés közben kisméretű szövegfájlokat (cookie-kat) tárol merevlemezén. Ezek a fájlok teszik lehetővé, hogy legközelebbi látogatása alkalmával az EWS felismerje számítógépét. Ha például beállította az EWS nyelvét, az a cookie segítségével megjegyzi a kiválasztott nyelvet, így az EWS legközelebbi megnyitása alkalmával az oldalak már az Ön nyelvén jelennek meg. Bár vannak olyan cookie-k, amelyek minden munkamenet végén törlődnek (ilyen például a beállított nyelvet tároló cookie is), mások (például az ügyfélspecifikus beállításokat tároló cookie) a manuális törlésig a számítógépen maradnak.

A böngészőjét beállíthatja úgy is, hogy minden cookie-t elfogadjon, vagy figyelmeztetést kérhet minden cookie-tárolási kérésnél, így lehetősége lesz minden egyes cookie egyéni elfogadására vagy elutasítására. A böngésző használatával el is távolíthatja a nemkívánatos cookie-kat.

MEGJEGYZÉS: Ha letiltja a cookie-kat, az eszköztől függően a következő szolgáltatások némelyike is le lesz tiltva:

- Az EWS böngésző nyelvbeállításainak tárolása
- Az EWS kezdőlapjának személyre szabása és egyéni hivatkozások
- Az alkalmazás az előző megszakítási ponton történő folytatása (különösen hasznos telepítővarázslók esetében)
- A személyes adatok védelmével és a cookie-fájlokkal kapcsolatos beállítások módosításáról, valamint a cookie-fájlok megtekintéséről és törléséről a webböngésző dokumentációjában olvashat.

HP nyomtató dokumentációja

A nyomtatott dokumentációban található információk felülbírálják a képernyőn megjelenő súgó információit. A nyomtatott dokumentáció és a képernyőn megjelenő súgó közötti eltérés esetén a nyomtatott dokumentáció tartalmazza a legfrissebb információkat.

### HP támogatás

Támogatási telefonszámok

A HP telefonos támogatásának hívószámait és a kapcsolódó hívásdíjak legfrissebb listáját a www.hp.com/support webhelyen találja.

A Windows® és a Microsoft Windows® a Microsoft Corp. bejegyzett védjegye az Egyesült Államokban. A Windows Vista a Microsoft Corporation védjegye vagy bejegyzett védjegye az Egyesült Államokban és/vagy más országokban. Az itt található információk előzetes bejelentés nélkül változhatnak, és tulajdonosuk azokat jelen formájukban, mindenféle szavatosság és jótállás nélkül bocsátja rendelkezésre. A Hewlett-Packard nem tehető felelőssé semmilyen közvetlen, közvetett, különleges, véletlen vagy következményes kárért, amely az anyag használatához kapcsolódik. Copyright(c) Hewlett-Packard Co. 2012.

A lap tetejére