Αρχείο Readme εκτυπωτή HP

Τελευταία ενημέρωση: 26 Ιουνίου 2012

Σας ευχαριστούμε που αγοράσατε προϊόν της HP. Ανατρέξτε σε αυτό το έγγραφο κατά την εγκατάσταση και χρήση του υλικού και του λογισμικού του εκτυπωτή HP. Περιέχει σημαντικές πληροφορίες που έγιναν διαθέσιμες μετά την ολοκλήρωση της ηλεκτρονικής Βοήθειας και της έντυπης τεκμηρίωσης.

Η τοποθεσία web της HP παρέχει πρόσθετες πληροφορίες για υποστήριξη, αναβαθμίσεις λογισμικού, βοήθεια με την εγκατάσταση/κατάργηση εγκατάστασης του λογισμικού, συχνές ερωτήσεις, υποστήριξη για νέο λειτουργικό σύστημα και γενικές πληροφορίες υποστήριξης για τον εκτυπωτή σας HP. Η σύνδεση στην τοποθεσία web της HP είναι http://www.hp.com/support.

Περιεχόμενα

Εγκατάσταση και απαιτήσεις συστήματος

> Ελάχιστες απαιτήσεις για όλα τα συστήματα

> Ελάχιστες απαιτήσεις για συστήματα με Windows

> Σημείωση για τους χρήστες των Microsoft Windows 8

> Γενικές πληροφορίες εγκατάστασης και ρύθμισης

> Microsoft Windows Service Packs

Εγκατάσταση

> Εγκατάσταση του λογισμικού ΗΡ πρώτα (εγκατάσταση USB)

> Πολλαπλά προϊόντα απεικόνισης HP

Αντιμετώπιση προβλημάτων

> Προβλήματα εγκατάστασης

> Η συσκευή USB δεν αναγνωρίζεται

Σημείωση περί απορρήτου της HP - EWS (προϊόντα δικτύωσης HP)

Τεκμηρίωση εκτυπωτή HP

Υποστήριξη HP

Απαιτήσεις εγκατάστασης και συστήματος

Αυτή η ενότητα περιέχει πληροφορίες σχετικά με τις διάφορες απαιτήσεις που πρέπει να πληροί το σύστημά σας για να μπορέσετε να εγκαταστήσετε αυτό το πακέτο λογισμικού.

Ελάχιστες απαιτήσεις για όλα τα συστήματα

- Μονάδα CD-ROM/DVD-ROM (ή πρόσβαση στο Internet για λήψη του λογισμικού HP)
- Διαθέσιμη θύρα USB και καλώδιο USB (για συσκευές που συνδέονται μέσω θύρας USB)
- Για τα προϊόντα ΗΡ που διαθέτουν δυνατότητα δικτύωσης, οι λειτουργίες δικτύωσης και ασύρματης σύνδεσης απαιτούν την ύπαρξη λειτουργικού περιβάλλοντος δικτύου (Ethernet ή ασύρματο δίκτυο 802.11b/g/n, ανάλογα με το προϊόν HP)
- Οθόνη SVGA 800 x 600 με 16 bit χρώματος (συνιστώνται 32 bit χρώματος)
- Στους εκτυπωτές All-In-One, η σάρωση σε πλήρη χρώματα απαιτεί πρόσθετο χώρο 50 MB στον σκληρό δίσκο
- Διαθέσιμος χώρος στο σκληρό δίσκο για την εγκατάσταση του λογισμικού:

- Εκτυπωτές HP Photosmart: 1,2 GB στα Microsoft® Windows® Vista®, 1,2 GB στα Windows 7 και Windows 8, 800 MB στα Windows® XP
- Εκτυπωτές HP Deskjet Ink Advantage και HP Deskjet D Series: 850 MB στα Windows Vista, Windows 7 και Windows 8, 600 MB στα Microsoft Windows XP Service Pack 2 ή νεότερης έκδοσης
- HP Deskjet Ink Advantage: Συσκευές εκτύπωσης, σάρωσης, αντιγραφής και HP Deskjet F Series: Συσκευές εκτύπωσης, σάρωσης, αντιγραφής: 1,2 GB στα Windows Vista, Windows 7 και Windows 8, 650 MB στα Microsoft Windows XP Service Pack 2 ή νεότερης έκδοσης
- Εκτυπωτές HP Officejet: 2 GB στα Windows Vista, 2 GB στα Windows 7 και Windows 8, 750 MB στα Microsoft Windows XP

- Microsoft® Internet Explorer® 6 ή νεότερη έκδοση
- Προτείνεται πρόσβαση στο Internet
- Συνιστάται Adobe® Acrobat® Reader 5 ή νεότερη έκδοση

Ελάχιστες απαιτήσεις για συστήματα με Windows

- Microsoft® Windows® Vista, Windows 7 και Windows 8

- Σύγχρονος επεξεργαστής 800 MHz 32 bit (x86) ή 64 bit (x64) (συνιστάται 1 GHz ή ταχύτερος)
- Μνήμη RAM 512 MB (συνιστάται 1 GB ή μεγαλύτερη)

- Microsoft Windows XP Home, XP Professional, XP Media Center Edition και Tablet PC Edition (Service Pack 2 ή νεότερη έκδοση)

- Οποιοσδήποτε επεξεργαστής Intel® Pentium® II, Celeron® ή συμβατός, 233 MHz (συνιστάται Pentium III 300 MHz ή ισχυρότερος)
- Μνήμη RAM 128 MB (συνιστάται 256 MB ή μεγαλύτερη)

- Microsoft Windows XP Professional x64 Edition (Service Pack 1 ή νεότερη έκδοση)

- Παρέχεται βασική λύση εκτύπωσης HP (και σάρωσης εάν διαθέτετε εκτυπωτή All-in-One). Η πλήρης λύση λογισμικού HP δεν παρέχεται στα Windows XP Professional x64 Edition και ορισμένες δυνατότητες της συσκευής (όπως τα κουμπιά της πρόσοψης) δεν θα είναι διαθέσιμες.
- Οποιαδήποτε κάρτα AMD® Athlon 64, AMD Opteron, Intel Xeon με υποστήριξη Intel EM64T, Intel Pentium 4 με υποστήριξη Intel EM64T
- Μνήμη RAM 256 MB (συνιστάται 512 MB ή μεγαλύτερη)

(Δεν υποστηρίζει Windows 2000, 95, 98, 98 Second Edition, Me, 3.1, NT® 4.0, DOS, 2003 και 2008 Server.)

Σημείωση για τους χρήστες των Microsoft Windows 8

Οι πληροφορίες υποστήριξης για τα Microsoft Windows 8 είναι διαθέσιμες online: www.hp.com/go/printerinstall

Γενικές πληροφορίες εγκατάστασης και ρύθμισης

- Για την εγκατάσταση ή κατάργηση εγκατάστασης του λογισμικού εκτυπωτή HP απαιτούνται δικαιώματα διαχειριστή.
- Το λογισμικό εκτυπωτή HP υποστηρίζεται σε ποικιλία προϊόντων HP. Το λογισμικό εκτυπωτή HP εγκαθίσταται από προεπιλογή στο φάκελο C:\Program Files\HP. Μπορείτε να αλλάξετε το φάκελο εγκατάστασης κατά την πρώτη εγκατάσταση του λογισμικού εκτυπωτή HP στον υπολογιστή. Οι επόμενες εγκαταστάσεις άλλων προϊόντων HP που χρησιμοποιούν το λογισμικό εκτυπωτή HP θα χρησιμοποιούν αυτόματα τον ίδιο φάκελο που δημιουργήθηκε κατά την πρώτη εγκατάσταση. Για να αλλάξετε το φάκελο εγκατάστασης του λογισμικού εκτυπωτή HP, πρέπει πρώτα να καταργήσετε την εγκατάσταση όλων των συσκευών HP που χρησιμοποιούν το λογισμικό εκτυπωτή HP και, στη συνέχεια, να εγκαταστήσετε ξανά το λογισμικό εκτυπωτή HP.
- Το λογισμικό εκτυπωτή HP θα εγκατασταθεί στην ίδια γλώσσα με αυτή της προηγούμενης εγκατάστασης στο ίδιο σύστημα. Εάν θέλετε να αλλάξετε τη γλώσσα του λογισμικού εκτυπωτή HP, πρέπει να καταργήσετε πρώτα την εγκατάσταση του λογισμικού κάθε συσκευής που χρησιμοποιεί το λογισμικό εκτυπωτή HP, να καταργήσετε την εγκατάσταση του λογισμικού εκτυπωτή HP και, στη συνέχεια, να τα εγκαταστήσετε ξανά. Το λογισμικό εκτυπωτή HP εγκαθίσταται από προεπιλογή στη γλώσσα του λειτουργικού συστήματος του υπολογιστή (εάν αυτή η γλώσσα υποστηρίζεται από το λογισμικό εκτυπωτή HP).
- Η λειτουργικότητα του λογισμικού εκτυπωτή HP σε συστήματα που πληρούν οριακά τις ελάχιστες απαιτήσεις συστήματος θα είναι περιορισμένη. Η χρήση ορισμένων εικόνων ή βίντεο απαιτεί σύστημα που να πληροί τις συνιστώμενες απαιτήσεις συστήματος προκειμένου να διασφαλιστεί η αποδεκτή απόδοση και αξιοπιστία.

Microsoft Windows Service Packs

Κατά διαστήματα, η Microsoft εκδίδει Service Pack που περιέχουν αναβαθμίσεις και διορθώσεις για τα λειτουργικά συστήματα που κυκλοφορούν. Τα Service Pack των Windows 7, 8, Vista και XP είναι διαθέσιμα στην τοποθεσία web της Microsoft. Μεταβείτε στη διεύθυνση http://www.microsoft.com για πληροφορίες σχετικά με τη διαθεσιμότητα των Microsoft Service Pack και για να τα λάβετε.

Εγκατάσταση

Εγκατάσταση του λογισμικού ΗΡ πρώτα για εγκαταστάσεις USB

Εγκαταστήστε το λογισμικό HP από το CD εγκατάστασης του εκτυπωτή HP πριν συνδέσετε το καλώδιο USB. Το λογισμικό θα σας ειδοποιήσει πότε πρέπει να συνδέσετε το καλώδιο USB. Ανατρέξτε στην έντυπη τεκμηρίωση για αναλυτικές οδηγίες εγκατάστασης.

Πολλαπλά προϊόντα απεικόνισης HP

Όταν υπάρχουν εγκατεστημένες πολλές παρουσίες της ίδιας συσκευής, στο Κέντρο λειτουργιών HP εμφανίζεται ο αντίστοιχος αριθμός καταχωρίσεων. Συνήθως, η πρώτη παρουσία της εγκατεστημένης συσκευής έχει το όνομα της συσκευής (π.χ. HP Photosmart X series) και η δεύτερη παρουσία το όνομα αντίγραφο 1. Μπορείτε να μετονομάσετε τις παρουσίες μεταβαίνοντας το φάκελο "Εκτυπωτές" και αλλάζοντας το όνομα κάθε καταχώρισης. Για παράδειγμα, HP Photosmart X – οικία και HP Photosmart X - εργασία. Η αλλαγή αυτών των καταχωρίσεων μεταβάλλει επίσης το όνομα του εικονιδίου κατάστασης και την καταχώριση της συσκευής στο Κέντρο λειτουργιών HP.

ΣΗΜΕΙΩΣΗ: Όταν πραγματοποιείτε εναλλαγή μεταξύ των συσκευών ή των τοποθεσιών, βεβαιωθείτε ότι η συσκευή που προσπαθείτε να χρησιμοποιήσετε είναι προεπιλεγμένη και συνδεδεμένη online.

Αντιμετώπιση προβλημάτων

Για περισσότερη βοήθεια στην αντιμετώπιση προβλημάτων, ανατρέξτε στις πληροφορίες αντιμετώπισης προβλημάτων στην ηλεκτρονική ή έντυπη τεκμηρίωση που περιλαμβάνεται με τη συσκευή σας ή επισκεφθείτε την τοποθεσία υποστήριξης στη διεύθυνση http://www.hp.com/support.

Προβλήματα εγκατάστασης

Αποκατάσταση μετά από αποτυχημένη ασύρματη εγκατάσταση

Επισκεφθείτε τη διεύθυνση http://www.hp.com/go/wirelessprinting για βοήθεια στην αντιμετώπιση των προβλημάτων ασύρματης εγκατάστασης.

Αποκατάσταση μετά από αποτυχημένη εγκατάσταση USB

Σε περίπτωση αποτυχίας της εγκατάστασης, αποσυνδέστε το καλώδιο USB, αφαιρέστε και στη συνέχεια τοποθετήστε ξανά το CD λογισμικού HP ώστε να εγκαταστήσετε ξανά το λογισμικό HP. Το λογισμικό θα σας ειδοποιήσει πότε πρέπει να συνδέσετε το καλώδιο USB.

Εάν εξακολουθείτε να αντιμετωπίζετε προβλήματα, η HP συνιστά να διαβάσετε τις πληροφορίες αντιμετώπισης προβλημάτων που περιλαμβάνονται στην έντυπη τεκμηρίωση. Επίσης, επισκεφθείτε τη διεύθυνση http://www.hp.com/support για περισσότερες προτάσεις σχετικά με την αντιμετώπιση μιας αποτυχημένης εγκατάστασης USB.

Η συσκευή USB δεν αναγνωρίζεται

Εάν η συσκευή σας δεν αναγνωρίζεται:

- Βεβαιωθείτε ότι το καλώδιο USB είναι σωστά συνδεδεμένο. Αποσυνδέστε το καλώδιο USB, ελέγξτε το άκρο του και τοποθετήστε το σύμφωνα με το σχήμα της θύρας USB. Βεβαιωθείτε ότι δεν είναι ανάποδα. Εισαγάγετε πλήρως το ένα άκρο του καλωδίου USB στη θύρα USB της συσκευής HP και το άλλο άκρο σε μια θύρα USB στον υπολογιστή. Βεβαιωθείτε ότι έχετε συνδέσει το καλώδιο USB στη θύρα USB στο πίσω μέρος της συσκευής. Ορισμένοι εκτυπωτές HP έχουν μια θύρα USB στην μπροστινή πλευρά για απευθείας σύνδεση με φωτογραφική μηχανή ή μονάδα flash. Αυτή η μπροστινή θύρα USB δεν μπορεί να χρησιμοποιηθεί για σύνδεση της συσκευής με τον υπολογιστή.
- Βεβαιωθείτε ότι η συσκευή είναι ενεργοποιημένη. Οι συσκευές δεν αναγνωρίζονται όταν δεν υπάρχει τροφοδοσία ρεύματος.
- Δοκιμάστε να συνδέσετε το καλώδιο USB σε μια άλλη θύρα USB του υπολογιστή σας.
- Βεβαιωθείτε ότι το καλώδιο USB δεν ξεπερνά σε μήκος τα 5 μέτρα (16 πόδια).
- Βεβαιωθείτε ότι η συσκευή HP δεν παρουσιάζει σφάλμα (ελέγξτε τον μπροστινό πίνακα της συσκευής).

Ακολουθήστε προσεκτικά όλες τις οδηγίες εγκατάστασης της συσκευής για να τη συνδέσετε σωστά με τον υπολογιστή.

Σημείωση περί απορρήτου της HP: EWS (προϊόντα δικτύωσης HP)

Ο Ενσωματωμένος web server (EWS) τοποθετεί πολύ μικρά αρχεία κειμένου (cookies) στο σκληρό σας δίσκο όταν πραγματοποιείτε αναζήτηση. Αυτά τα αρχεία επιτρέπουν στον EWS να αναγνωρίσει τον υπολογιστή σας κατά την επόμενη επίσκεψή σας. Για παράδειγμα, εάν έχετε ορίσει τη γλώσσα του EWS, το αρχείο cookie διατηρεί τη γλώσσα που έχετε επιλέξει, έτσι ώστε την επόμενη φορά που θα ανοίξετε τον EWS, οι σελίδες να προβληθούν στη συγκεκριμένη γλώσσα. Παρόλο που ορισμένα cookies διαγράφονται στο τέλος κάθε περιόδου λειτουργίας (όπως το cookie που αποθηκεύει την επιλεγμένη γλώσσα), άλλα (όπως το cookie που αποθηκεύει τις προτιμήσεις κάθε πελάτη) αποθηκεύονται στον υπολογιστή μέχρι να τα διαγράψει ο ίδιος ο χρήστης.

Μπορείτε να ρυθμίσετε το πρόγραμμα περιήγησης ώστε να αποδέχεται όλα τα cookies ή να σας προειδοποιεί κάθε φορά που παρέχεται ένα cookie, έχοντας έτσι τη δυνατότητα να αποφασίζετε ποια cookies θα αποδέχεστε και ποια θα απορρίπτετε. Μπορείτε επίσης να χρησιμοποιήσετε το πρόγραμμα περιήγησης για να καταργήσετε τα ανεπιθύμητα cookies.

ΣΗΜΕΙΩΣΗ: Ανάλογα με τη συσκευή, εάν επιλέξετε να απενεργοποιήσετε τα cookies, θα απενεργοποιήσετε μία ή περισσότερες από τις παρακάτω λειτουργίες:

- Αποθήκευση της ρύθμισης γλώσσας του προγράμματος περιήγησης του EWS
- Εξατομίκευση της αρχικής σελίδας του EWS και των προσαρμοσμένων συνδέσεων
- Εκκίνηση από το σημείο που εγκαταλείψατε την εφαρμογή (ιδιαίτερα χρήσιμη για οδηγούς εγκατάστασης)
- Για πληροφορίες σχετικά με το πώς μπορείτε να αλλάξετε τις ρυθμίσεις απορρήτου και των cookies και πώς μπορείτε να προβάλλετε ή να διαγράφετε τα cookies, ανατρέξτε στην τεκμηρίωση του προγράμματος περιήγησης web που χρησιμοποιείτε.

Τεκμηρίωση εκτυπωτή HP

Οι πληροφορίες που περιέχονται στην έντυπη τεκμηρίωση υπερισχύουν έναντι αυτών της ηλεκτρονικής Βοήθειας. Σε περίπτωση ασυμφωνίας μεταξύ της έντυπης τεκμηρίωσης και της ηλεκτρονικής Βοήθειας, τις πιο ενημερωμένες πληροφορίες περιέχει η έντυπη τεκμηρίωση.

### Υποστήριξη HP

Τηλεφωνικοί αριθμοί υποστήριξης

Για να δείτε την πιο πρόσφατη λίστα τηλεφωνικών αριθμών υποστήριξης της HP και το κόστος των κλήσεων, επισκεφτείτε τη διεύθυνση www.hp.com/support.

Οι ονομασίες Windows® και Microsoft Windows® είναι σήματα κατατεθέντα της Microsoft Corp. στις Η.Π.Α. Η ονομασία Windows Vista είναι είτε σήμα κατατεθέν είτε εμπορικό σήμα της Microsoft Corporation στις Ηνωμένες Πολιτείες ή/και σε άλλες χώρες/περιοχές. Οι πληροφορίες αυτές μπορεί να αλλάξουν χωρίς ειδοποίηση και παρέχονται "ως έχουν" χωρίς καμία εγγύηση. Η Hewlett-Packard δεν φέρει ευθύνη για καμία άμεση, έμμεση, ειδική, θετική ή αποθετική ζημία που σχετίζεται με τη χρήση αυτού του υλικού. Copyright(c) Hewlett-Packard Co. 2012.

Αρχή σελίδας