Viktig-fil for HP-skriver

Sist oppdatert: 26. juni 2012

Takk for at du har kjøpt et produkt fra HP. Slå opp i dette dokumentet ved installering og bruk av maskinvaren og programvaren for HP-skriveren. Det inneholder viktig informasjon som ikke ble tilgjengelig før etter at den elektroniske hjelpen og den trykte dokumentasjonen var fullført.

HP-nettstedet kan gi mer informasjon om kundestøtte, programvareoppgraderinger, hjelp til installering/avinstallering av programvare, vanlige spørsmål, støtte for nye operativsystemer og generell støtteinformasjon for HP-skriveren. Lenken til HP-nettstedet er http://www.hp.com/support.

Innhold

Installering og systemkrav

> Minimumskrav for alle systemer

> Minimumskrav for Windows-systemer

> Merknad til brukere av Microsoft Windows 8:

> Generell informasjon om installering og oppsett

> Microsoft Windows Service Packs

Installering

> Installer HP-programvaren først (USB-installasjoner)

> Flere bildebehandlingsprodukter fra HP

Problemløsing

> Installeringsproblemer

> USB-enhet gjenkjennes ikke

HP Personvernerklæring - EWS (nettverksprodukter fra HP)

HP-skriverdokumentasjon

HPs kundestøtte

Installering og systemkrav

Denne delen inneholder informasjon om de forskjellige kravene systemet ditt må oppfylle før du kan installere denne programpakken.

Minimumskrav for alle systemer

- CD-ROM-/DVD-ROM-stasjon (eller Internett-tilgang for å laste ned HP-programvaren)
- Ledig USB-port og USB-kabel (for USB-tilkoblede enheter)
- Nettverks- og trådløsfunksjoner krever et nettverksmiljø (Ethernet eller 802.11b/g/n trådløst, avhengig av HP-produktet) for HP-produkter med nettverksfunksjonalitet
- SVGA 800 x 600-skjerm med 16-bits farge (32-bits farge anbefales)
- For alt-i-ett-skrivere krever fullfargeskanning 50 MB ekstra harddiskplass
- Ledig harddiskplass til installering av programvare:

- HP Photosmart-skrivere: 1,2 GB i Microsoft® Windows® Vista®, 1,2 GB i Windows 7 og Windows 8, 800 MB i Windows® XP
- HP Deskjet Ink Advantage-skrivere og HP Deskjet D Series-skrivere: 850 MB i Windows Vista, Windows 7 og Windows 8, 600 MB i Microsoft Windows XP Service Pack 2 eller høyere
- HP Deskjet Ink Advantage: Utskrift - Skanning - Kopiering-skrivere og HP Deskjet F Series: Utskrift - Skanning - Kopiering-skrivere: 1,2 GB i Windows Vista, Windows 7 og Windows 8, 650 MB i Microsoft Windows XP Service Pack 2 eller høyere
- HP Officejet-skrivere: 2 GB i Windows Vista; 2 GB i Windows 7 og Windows 8, 750 MB i Microsoft Windows XP

- Microsoft® Internet Explorer® 6 eller høyere
- Internett-tilgang anbefales
- Adobe® Acrobat® Reader 5 eller høyere anbefales

Minimumskrav for Windows-systemer

- Microsoft® Windows® Vista, Windows 7 og Windows 8

- En moderne 800 MHz 32-bits (x86) eller 64-bits (x64) prosessor (1 GHz eller høyere anbefales)
- 512 MB minne (1 GB eller mer anbefales)

- Microsoft Windows XP Home, XP Professional, XP Media Center Edition og Tablet PC Edition (Service Pack 2 eller høyere)

- En Intel® Pentium® II-, Celeron®- eller kompatibel prosessor, 233 MHz (Pentium III 300 MHz eller høyere anbefales)
- 128 MB minne (256 MB eller mer anbefales)

- Microsoft Windows XP Professional x64 Edition (Service Pack 1 eller høyere)

- En grunnleggende HP-utskriftsløsning (og skanning hvis du har en alt-i-ett-skriver) leveres. Den komplette HP-programvareløsningen leveres ikke for Windows XP Professional x64 Edition, og enkelte produktfunksjoner (inkludert frontpanelknapper) vil ikke fungere.
- En AMD® Athlon 64, AMD Opteron, Intel Xeon med Intel EM64T-støtte, Intel Pentium 4 med Intel EM64T-støtte
- 256 MB minne (512 MB eller mer anbefales)

(Støtter ikke Windows 2000, 95, 98, 98 Second Edition, Me, 3,1, NT® 4,0, DOS, 2003 og 2008 Server.)

Merknad til brukere av Microsoft Windows 8:

Støtteinformasjon for Microsoft Windows 8 er tilgjengelig på Internett: www.hp.com/go/printerinstall

Generell informasjon om installering og oppsett

- Administrative rettigheter kreves for å installere eller avinstallere HP-skriverprogramvaren.
- HP-skriverprogramvaren støtter en rekke forskjellige HP-produkter. HP-skriverprogramvaren installeres som standard i mappen C:\Programfiler\HP. Du kan endre installeringsmappe ved første gangs installering av HP-skriverprogramvaren på en datamaskin. Ved påfølgende installering av andre HP-produkter som bruker HP-skriverprogramvaren, brukes automatisk den samme mappen som ved første gangs installering. Hvis du vil endre mappen hvor HP-skriverprogramvaren er installert, må du først avinstallere alle HP-enheter som bruker HP-skriverprogramvaren, og deretter installere HP-skriverprogramvaren på nytt.
- HP-skriverprogramvaren vil bli installert på samme språk som en tidligere installasjon på samme system. Hvis du vil endre språket til HP-skriverprogramvaren, må du først avinstallere programvaren til alle enheter som bruker HP-skriverprogramvaren, så selve HP-skriverprogramvaren, og deretter installere alt på nytt. HP-skriverprogramvaren vil bli installert på språket til operativsystemet på PCen som standard (hvis dette språket støttes av HP-skriverprogramvaren).
- Funksjonaliteten til HP-skriverprogramvare som installeres i systemer som akkurat oppfyller minimumskravene til system, vil være begrenset. Bruk av mange bilder, eller videoer, krever at systemet oppfyller de anbefalte systemkravene for å sikre akseptabel ytelse og pålitelighet.

Microsoft Windows Service Packs

Med jevne mellomrom gir Microsoft ut Service Packs som inneholder oppgraderinger og rettelser for utgitte operativsystemer. Service Packs for Windows 7, 8, Vista og XP er tilgjengelig fra Microsofts nettsted. Gå til http://www.microsoft.com for å se om det er tilgjengelige Microsoft Service Packs, og for å laste ned Microsoft Service Packs.

Installering

Installer HP-programvaren først for USB-installasjoner

Installer HP-programvaren fra installerings-CDen for HP-skriveren før du kobler til USB-kabelen. Programvaren vil vise en melding når du skal koble til USB-kabelen. Se den trykte dokumentasjonen for å finne trinnvise installeringsinstruksjoner.

Flere bildebehandlingsprodukter fra HP

Når du installerer flere forekomster av den samme enheten, vises to oppføringer i HP Løsningssenter. Normalt får den første forekomsten av enheten som installeres navnet til enheten (for eksempel HP Photosmart X series) mens den andre forekomsten kalles kopi 1. Du kan endre disse navnene ved å gå til Skrivere-mappen og endre navn på hver oppføring. For eksempel HP Photosmart X – hjemme og HP Photosmart X - arbeid. Når du endrer disse oppføringene, endres også navnet på statusikonet og enheten i listen i HP Løsningssenter.

MERK: Når du veksler mellom disse enhetene eller plasseringene, må du forsikre deg om at enheten du prøver å bruke, er standardenhet og tilkoblet.

Problemløsing

Hvis du trenger mer informasjon om problemløsing, kan du se Problemløsing-informasjonen i den elektroniske eller trykte dokumentasjonen som fulgte med enheten, eller besøke HPs nettsted for støtte på http://www.hp.com/support.

Installeringsproblemer

Gjenopprette fra en mislykket trådløs installasjon

Besøk http://www.hp.com/go/wirelessprinting for å få hjelp med å løse problemer med trådløse installasjoner.

Gjenopprette fra en mislykket USB-installasjon

Hvis installeringen mislyktes, kobler du fra USB-kabelen og tar ut og setter inn igjen CDen med HP-programvaren for å installere HP-programvaren på nytt. Programvaren vil vise en melding når du skal koble til USB-kabelen.

Hvis du fortsatt har problemer, anbefaler HP at du leser problemløsingsinformasjonen i den trykte dokumentasjonen. Du kan også gå til http://www.hp.com/support for å finne flere forslag til løsing av problemer med en mislykket USB-installasjon.

USB-enhet gjenkjennes ikke

Hvis enheten ikke gjenkjennes:

- Kontroller at USB-kabelen er riktig tilkoblet. Ta ut USB-kabelen, se på enden av kabelen og juster den etter mønsteret på USB-porten. Kontroller at den ikke er opp ned. Sett den ene enden av USB-kabelen helt inn i USB-porten på HP-enheten, og den andre enden i en USB-port på datamaskinen. Kontroller at du har satt USB-kabelen i USB-porten på baksiden av enheten. Enkelte HP-skrivere har en USB-port foran for direkte tilkobling til et kamera eller en minneenhet. Denne fremre USB-porten kan ikke brukes når du skal koble enheten til datamaskinen.
- Kontroller at enheten er slått på. Enhetene gjenkjennes ikke når strømtilførselen er slått av.
- Prøv å koble USB-kabelen til en annen USB-port på datamaskinen.
- Påse at USB-kabelen ikke er mer enn 5 meter lang.
- Kontroller at HP-produktet ikke er i en feilstand (se på produktets frontpanel).

Følg alle instruksjonene om enhetsoppsett nøye for å koble enheten til PCen på riktig måte.

HP Personvernerklæring: EWS (nettverksprodukter fra HP)

Den innebygde webserveren (EWS) plasserer en svært liten tekstfil (informasjonskapsel) på harddisken når du bruker webserveren. Ved hjelp av disse filene gjenkjenner EWS datamaskinen nesten gang du går til nettstedet. Hvis du for eksempel har konfigurert EWS-språket, vil en informasjonskapsel hjelpe med å huske hvilket språk du valgte slik at sidene vises på det språket neste gang du åpner webserveren. Selv om noen informasjonskapsler fjernes på slutten av hver økt (for eksempel informasjonskapselen som lagrer det valgte språket), lagres andre (for eksempel informasjonskapselen som lagrer kundespesifikke innstillinger) på datamaskinen til du fjerner dem manuelt.

Du kan konfigurere nettleseren slik at den aksepterer alle informasjonskapsler, eller til å varsle deg hver gang det tilbys en informasjonskapsel, noe som lar deg bestemme for hver informasjonskapsel hvilke du vil godta eller avvise. Du kan også bruke nettleseren til å fjerne uønskede informasjonskapsler.

MERK: Hvis du velger å deaktivere informasjonskapsler, vil du deaktivere ett eller flere av følgende, avhengig av enheten din:

- Huske EWS-språkinnstillingen
- Tilpasse EWS-startsiden og egendefinerte lenker
- Starte der du sist forlot programmet (særlig nyttig når du bruker installeringsveivisere)
- Hvis du vil vite mer om hvordan du endrer innstillingene for personvern og informasjonskapsler og hvordan du viser eller sletter informasjonskapsler, kan du se dokumentasjonen til nettleseren.

HP-skriverdokumentasjon

Informasjonen i den trykte dokumentasjonen gjelder foran informasjonen i den elektroniske hjelpen. Hvis det skulle være forskjeller mellom den trykte dokumentasjonen og den elektroniske hjelpen, er det den trykte dokumentasjonen som er mest oppdatert.

### HPs kundestøtte

Telefonnumre til kundestøtte

Du finner den mest oppdaterte listen over telefonnumre til kundestøtte og informasjon om samtalekostnader på www.hp.com/support.

Windows® og Microsoft Windows® er registrerte varemerker i USA for Microsoft Corp. Windows Vista er enten et registrert varemerke eller et varemerke for Microsoft Corporation i USA og/eller andre land. Denne informasjonen kan endres uten varsel, og leveres “som den er” uten noen form for garanti. Hewlett-Packard skal ikke holdes ansvarlig for noen direkte, indirekte, spesielle, tilfeldige eller konsekvensmessige skader i forbindelse med bruk av dette materialet. Copyright(c) Hewlett-Packard Co. 2012.

Toppen av siden